钦定古今图书集成/明伦汇编/氏族典/第053卷 > 韦丹
## 钦定古今图书集成/明伦汇编/氏族典/第053卷 > 韦丹

按《唐书韦丹传》：“丹字文明，京兆万年人，周大司空孝
宽六世孙。丹蚤孤，从外祖颜真卿学，擢明经，调安远
令，以让庶兄，复举《五经》高第，历咸阳尉。顺宗为太子，
以殿中侍御史召为舍人。新罗国君死，诏拜司封郎
中，往吊。故事，使外国，赐州县十官卖以取赀，号私觌
官。丹曰：‘不足于赀，宜上请，安有贸官受钱？即具疏所’”
宜费，帝命有司与之，因著令。还为容州刺史，仁化大
行。迁河南少尹，未至，徙义成军司马。以谏议大夫召，
有直名，授剑南东川节度使。召还，拜晋慈隰州观察
使，封咸阳郡公。徙为江南西道观察使，卒。